Дзяржаўная ўстанова адукацыі

“Сярэдняя школа № 2 г. Жлобіна”

**Паўтарэнне. “Дзеяслоў”**

(урок беларускай мовы ў 5 класе)

Настаўнік Каленікава М. М.

г. Жлобін, 2017

Урок беларускай мовы ў 5 класе.

Настаўнік беларускай мовы і літаратуры Каленікава М. М.

Дата правядзення: 16.10.2017

Тэма: Паўтарэнне. Дзеяслоў.

Мэта: развіваць ўменне вызначаць і змяняць дзеясловы па часах і ліках, фарміраваць ўменне пісаць **не** з дзеясловамі; стварыць умовы для ўзбагачэння слоўнікавага запасу вучняў, фарміраваць культуру граматнага пісьма.

Абсталяванне: камп’ютар, інтэрактыўная дошка, канверты з заданнямі, малюнкі пералётных птушак.

Эпіграф: Над роднай вёскай ляцелі ў вырай журавы.

Ход урока

1. **Арганізацыйны момант. Псіхалагічны настрой**
2. Спевы птушак
3. Абвяшчэнне тэмы
* Сёння мы з вамі падагульнім веды, ныбытыя раней, па тэме “Дзеяслоў”.
1. Праца з эпіграфам.
* Выпішыце з эпіграфа дзеяслоў. Абазначце час, лік, спражэнне.
1. **Лічбавы дыктант.**(Калі сцвярджэнне правільнае, ставім лічбу 1, калі няправільнае – 0)
2. Дзеяслоў – самастойная часціна мовы, якая абазначае дзеянне.
3. Дзеясловы змяняюцца па часах, асобах, ліках, родах.
4. **Не** з дзеясловамі заўсёды пішацца разам.
5. У сказе дзеяслоў звычайна бывае выказнікам.
6. Неазначальная форма дзеяслова – гэта яго пачатковая форма.

**Узаемаправерка**

1. **Новая тэма.** (Запіс даты і тэмы ў сшытак)

**Вызначыць мэту і задачы ўрока па апорных словах**

**-**вучыцца

-ведаць

-выхоўваць

1. **Арфаграфічная размінка.**
* Якая пара года на двары?(Восень)
* А што адбываецца з птушкамі гэтай парой? (Птушкі адлятаюць у вырай)
* Птушкі прынеслі і наступнае заданне на ўрок. Здагадайцеся, назвы якіх птушак зашыфраваны?

*Ж І а І ў І р І у І к б І у І с І е І л с І а І л І а І в І е І й*

* Як іх называюць? (Пералётныя)
* Запішыце словы ў сшыткі, дапішыце да кожнага слова па дзеяслову.
* Паслухайце верш

С..л..вей, п..сняр крылаты,

Прыл..це.. в..сной дахаты.

Пад лістком р..сінку соку

Выпі.. ч..стага, як вока.

Пакл..ні..ся зорцы (у, ў) поя..

І паспрабава.. свой голас.

* Растлумачце правапіс прапушчаных літар
* Выпішыце дзеясловы з верша, вызначце час, лік, асобу.
* Калі мы так гаворым:

*На душы салаўі спяваюць* – пра добры, вясёлы настрой.

*Залівацца салаўём* – пець; расказваць небыліцы.

* **Актуалізацыя ведаў.**

На партах ляжаць карткі. Вазьміце карткі №1. У іх словы, раздзяліце іх на тры групы. Дайце назву кожнай.

*(Работа ў парах)*

***Назоўнікі***  ***Прыметнікі Дзеясловы***

птушкі пералётныя гняздзяцца

шпакі звонкія шчабечуць

шпакоўня добры зрабілі

вецер лагодны павявае

пралескі блакітныя расцвітуць

сонца яркае свеціць

неба вясновае зазелянее

воблакі празрыстае стаяць

жаўрук зялёная расце

дні рыхлая чарнеюць

трава чорная спяваюць

зямля прыгожыя звіняць

праталіны утульны змайстравалі

* Падумайце, на якія пытанні адказваюць словы кожнай групы? Што абазначаюць?
* Прыдумайце сказы са словамі ***шчабечуць, спяваюць,гняздзяцца.***
* Скажыце, а як можна падрыхтавацца да прылёту птушак? (Зрабіць шпакоўні)
1. **Работа над тэмай урока**

а) Паўтарэнне агульных звестак

* Што абазначае дзеяслоў?
* На якія пытанні адказвае?
* Як змяняюцца дзеясловы? Што абазначаюць дзеясловы адзіночнага ліку? Множнага? Цяперашняга часу? Будучага? Прошлага?
* Як пішацца *не* з дзеясловамі?

**ФІЗКУЛЬХВІЛІНКА.**

Хто ведае адказ падымаецца, апошнімі падымаюцца тыя, хто не ведае ніводнга адказа.Настаўнік апісвае птушку, вучні вызначаюць, што гэта за птушка. Паказваецца малюнак гэтай птушкі.

Выконваецца пад музычнае суправаджэнне .Гучыць “Полька беларуская”

1. Ляцеў птах цераз дах, сеў на варотах у чырвоных ботах. (Бусел)
2. Не доктар, а дрэвы лечыць.(Дзяцел)
3. Удзень спіць, а ўначы крычыць. (Сава)

4. Маленькая, рухомая птушка. Спінка цёмна-карычневая, грудка шэрая, на галоўцы чорная шапачка. (Верабей.)

 5. А гэтая птушка скача з галінкі на галінку, вывучае кожны кусцік. Сама маленькая, спінка чорная, грудка жоўтая. (Сініца.)

6.У гэтай птушачкі чорная спінка, белая грудка. Галоўка ў яе чорна-белая. Яна вельмі любіць стракатаць. (Сарока.)

б) Замацаванне. Картка 2. Работа з тэкстам

**У вырай**

Чапляючыся крыллем за нізкія хмары, над самым Жыцька-вам ляцелі ў вырай журавы.

Журавы спакойна, не спяшаючыся, махалі ў воблаках крыл-лем, махалі, нібы развітваючыся з усім, што бачылі зверху. Жу-раўліны ключ крыху звужаўся, але птушкі адразу ж выпрамляліся, выроўнівалі яго.

Развітальная жураўліная песня, як камячок тугі, качалася ў зашэрхлых ад доўгага лёту птушыных горлах.

* Прачытайце тэкст. Пра што ў ім гаворыцца?Вызначце тэму тэкста.(Адлёт журавоў у вырай)
* Знайдзіце дзеясловы, пастаўце да іх пытанні. Вызначце лік, час.
* Спішыце другі абзац, падкрэсліце дзеясловы.
* Якую ролю ў сказе выконваюць дзеясловы? (Выказніка)

в) Правапіс *не* з дзеясловамі. Картка 3. Работа з прыказкамі (у парах, па радах)

* Сабярыце прыказкі. Прачытайце, што атрымалася

Праца нікога *(не)* ганьбіць, а поіць, корміць, вучыць.

Рана *(не)* устанеш – многа *(не)* зробіш.

*(Не)* хвалі сябе – няхай людзі пахваляць.

*(Не)* угноіш поле, *(не)* прывязеш з поля.

Што напісана пяром, *(не)* высечаш тапаром.

Хто пытае, той *(не)* блудзіць.

* Якое правіла трэба ўспомніць, каб граматна запісаць прыказкі?
* Запішыце прыказку, якая больш спадабалася, *не* падкрэсліце.
1. **Вынік урока. Састаўленне кластэраў “Час дзеяслова”. Работа па варыянтах**

*Гульня “Грамацейка”*

На стале ляжаць карткі №4. На іх запісаны дзеясловы цяперашняга, будучага, прошлага часу, пытанні да іх. Вучні класа падзелены на варыянты. Першы выбірае пытанні да дзеясловаў цяперашняга часу , другі – будучага, трэці – прошлага, чацвёрты выбірае словы - дзеясловы цяперашняга часу, пяты – будучага, шосты – цяперашняга.

**Цяперашні час Будучы час**

 **1в. 2в.**

што раблю? што зраблю?

што робіш? што зробіш?

што робім? што зробім?

што робіце? што зробіце

што робіць? што будзеш рабіць?

што робяць? што будзеце рабіць?

 **5в.**

 **4в.** спяваю сядзіш прысядзеш

ляцім прыляцім

майструеце змайструеце

звініць будзе звінець

зелянеюць будуць зелянець

**Прошлы час**

 **3в.**

што рабіў?

што зрабіў?

што рабіла?

што зрабіла?

што рабілі?

што зрабілі?

 **6в.**

спяваў

пасядзеў

ляцела

змайстравала

звінелі

зазелянелі

*Праверка на слайдах*

1. **Рэфлексія. Выстаўленне адзнак**

ўспомніў (ла)

я даведаўся (лася)

 навучыўся (лася)

1. **Дамашняе заданне.**

Скласці невялікі тэкст “Дапамога птушкам зімой”